Liehter svmer dú svͤsse wnne
Liehter svmer dú svͤsse wnne·
wil bi mangen froͤiden sin·
bas danne ich gedenken kvnne·
singent aber div vogellin·
da bi siht man schone in blvͤte·
bǒme stân des meigen gvͤte·
treit dem winter manigen has·

Nv ist der vogellin not zergangen·
noch klage ich ein ander not·
we ia mv̊s mich des belangen·
dc ir mv̄t dvrhlúhtig rot·
mir niht wil die froͤdie meren·
svͤsse minne maht dv leren·
si dc mir min leit zerge·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse